Abiria waliokuwa wakiwasili nchini Kenya kutoka China walikuwa wakipimwa mwisho wa mwezi Januari

Nchini Kenya , wafanyakazi wa China wamefukuzwa kutoka vituo viwili vya ujenzi  huku wengine wakitukanwa kuhusiana na virusi vya corona. 

Wachina ambao wamekuwa wakiendesha biashara wame torokwa na wateja hatua inayosababisha kufutwa kazi kwa baadhi ya wafanya kazi wa bishara hizo.

Kanda moja ya video ambayo imekua ikisambaa nchini Kenya kuhusu raia wawili wa China wanaobaguliwa kwasababu ya hofu ya ugonjwa wa virusi vya corona katika mtaa wa mabanda imezua hisia kali katika mitandao ya kijamii.

Wengine wameambia BBC kwamba hata madereva wa teksi wamekuwa wakikataa kuwabeba kwa hofu ya maambukizi ya virusi hivyo vilivyoanza mjini Wuhan huko China.

Hatua hii inajiri baada ya baadhi ya raia wa China kufukuzwa katika viwanda vya ujenzi huku wiki iliopita wengine wao wakivamiwa na kutishwa kufurushwa majumbani mwao.

Guu Shajar , raia wa China ambaye ameishi Kenya miaka sita alikuwa nchini China kwa zaidi ya mwaka mmoja uliopita lakini alipokuwa katika safari yake ya ndege kutoka Ghana amedai kwamba alibaguliwa  na kunyanyaswa na maafisa katika uwanja wa ndege wa JomoKenyatta Nairobi licha ya kutimiza maagizo yote aliopewa.

''Kulikuwa na majibizano makali, mwanamke aliyekuwa katika kituo cha afya alisema hawezi kukiachilia cheti changu cha afya  huku abiria wengine wakisalia katika foleni kwani waliamua kubishana  badala ya kufanya kazi  yake. Walinipigia kelele wakisema kwamba hii ni Kenya'', alisema.

''Najua mimi sio wa kwanza na wa mwisho  kubaguliwa kwasababu raia wengi wa bara Asia wanaoishi katika mataifa ya Afrika hawapendi fujo''.

Lakini maafisa katika uwanja huo wamepinga madai hayo ya ubaguzi wakisisitiza kuwa wasafiri wote huchukuliwa na kuhudumiwa sawa pamoja na kupewa heshima. 

Baadhi ya wakenya wakifanya kampeni kuzuia ndege kutoka China kuingia nchini mwao

Vilevile migahawa na biashara zinazomilikiwa na raia wa China zimekuwa na wakati mgumu  kupata wateja kutokana na hofu hatua inayowafanya... \n\nNipe kichwa kizuri cha makala hapo juu.
Coronavirus: Jinsi raia wa China wanavyobaguliwa Kenya